b'\n_START_ARTICLE_\nPape\xc5\xbe Sergij IV.\n_START_SECTION_\nMladost\n_START_PARAGRAPH_\nRodil se je v Rimu, v \xc4\x8detrti Pina  kot Pietro Martino Buccaporci, (latinsko Petrus Martinus - Os ali Bucca Porci), kar prevajajo kot "Peter Martin - Svinjski rilec". Za poznej\xc5\xa1ega pape\xc5\xbea dokaj \xc4\x8duden vzdevek se ga je prijel najbr\xc5\xbe zaradi kake telesne hibe. Na splo\xc5\xa1no menijo, da se je rodil okrog 970. Njegov o\xc4\x8de je bil ubo\xc5\xbeen \xc4\x8devljar, Rimljan Peter, a mati \xc5\xa0tefanija (Stephania). Kot omenjeno, je imel za bodo\xc4\x8dega pape\xc5\xbea kaj nenavaden vzdevek Os Porci oziroma Bucca Porci. Kmalu je postal \xc5\xa1kof Albana od 1004 kot naslednik Janeza XVIII.\n_START_SECTION_\nPape\xc5\xbe\n_START_PARAGRAPH_\nZa pape\xc5\xbea je bil izvoljen julija, a posve\xc4\x8den in ume\xc5\xa1\xc4\x8den 31. julija 1009. _NEWLINE__NEWLINE_Sergij se je \xc5\xbeelel otresti prevelike odvisnosti od rimski vlastele in je iskal povezavo s kraljem \xe2\x80\x93 poznej\xc5\xa1im svetorimskim cesarjem Henrikom II.; \xc5\xbeelel je z z njim pobolj\xc5\xa1ati odnose in je imel pri tem tudi nekaj uspeha.  _NEWLINE__NEWLINE_Zgodovinar in \xc5\xa1kof Thietmar  poro\xc4\x8da, da se je pape\xc5\xbe Sergij \xc5\xbeelel otresti jarma patricija Janeza \xc5\xbee takoj v za\xc4\x8detku slu\xc5\xbebe in da je zato navezal stike s kraljem Henrikom; le-ta pa je bil prezaposlen z utrjevanjem svoje oblasti in mu zato ni mogel izpolniti pro\xc5\xa1nje.\n_START_SECTION_\nSmrt in spomin\n_START_PARAGRAPH_\nBil je pod vplivom rimske plemi\xc5\xa1ke dru\xc5\xbeine Krescencijev. Nenavaden splet okoli\xc5\xa1\xc4\x8din je hotel, da je umrl le nekaj dni po njegovi smrti, 18. maja 1012, tudi njegov za\xc5\xa1\xc4\x8ditnik Giovanni II. Crescenzio. Zato so nastale govorice, da so ga spravili s poti novi gospodarji Rima, tuskulanski (ali tuskulski) grofje.\n_START_SECTION_\nSmrt in pokop\n_START_PARAGRAPH_\nUmrl je v Rimu 12. maja 1012. Sumijo, da je bil zastrupljen._NEWLINE_  _NEWLINE_Pokopan je v Lateranu, kjer se je do danes ohranil njegov nagrobni napis v latin\xc5\xa1\xc4\x8dini.\n_START_SECTION_\nSpomin\n_START_PARAGRAPH_\nBenediktinci ga \xc4\x8dastijo kot svetnika.'